text: Grænsekontrol eller fælles europæiske løsninger?
  12 november 2015 kl. 20.50
  For Dansk Folkeparti er grænsekontrol vejen frem. Enhedslisten efterspørger derimod fælles europæiske løsninger. 
  Efter Sverige indfører midlertidig grænsekontrol, er debatten atter glohed omkring den dansk-tyske grænse. Peter Kofod Poulsen fra Dansk Folkeparti er ikke i tvivl. Hvis vi ikke indfører grænsekontrol, vil flere flygtninge søge asyl i Danmark.
  Henning Hyllested fra Enhedslisten mener derimod, at grænseproblemet er opstået, fordi Sverige og Tyskland over en lang periode har båret enorme byrder på flygtningeområdet. Han kalder derfor på fælles europæiske løsninger, så byrden i stedet bliver løftet i fællesskab.
  
  